62019TJ0746_INF
Rozsudok Všeobecného súdu (prvá komora) z 30. júna 2021 –GY/ECB
(vec T‑746/19)
„Verejná služba – Zamestnanci ECB – Odmena – Príspevok na domácnosť – Zmena uplatniteľného režimu – Zamietnutie žiadosti na rok 2019 – Námietka protiprávnosti – Rovnosť zaobchádzania – Neexistencia prechodných opatrení“
1.
Žaloby úradníkov – Zamestnanci Európskej centrálnej banky – Žaloba proti rozhodnutiu o zamietnutí sťažnosti – Prípustnosť – Povinnosť rozhodnúť o návrhoch podaných proti rozhodnutiu o zamietnutí sťažnosti – Návrhy bez samostatného obsahu alebo výlučne potvrdzujúce rozhodnutie – Neexistencia
(Služobný poriadok úradníkov, články 90 a 91; Podmienky zamestnávania zamestnancov Európskej centrálnej banky, článok 42)
(pozri body 18, 19)
2.
Úradníci – Zamestnanci Európskej centrálnej banky – Odmena – Zmena uplatniteľného režimu – Voľná úvaha administratívy
[Podmienky zamestnávania zamestnancov Európskej centrálnej banky, článok 9 písm. c) a článok 13]
(pozri body 29 – 31)
3.
Úradníci – Zamestnanci Európskej centrálnej banky – Odmena – Príspevok na domácnosť – Zmena uplatniteľného režimu – Neexistencia prechodných opatrení na kompenzovanie nevýhod reformy pre niektoré kategórie zamestnancov – Porušenie zásady rovnosti zaobchádzania
[Podmienky zamestnávania zamestnancov Európskej centrálnej banky, článok 9 písm. c)]
(pozri body 32 – 34, 37, 48, 49)
Predmet
Návrh založený na článku 270 ZFEÚ a článku 50a Štatútu Súdneho dvora Európskej únie na zrušenie rozhodnutia ECB z 28. januára 2019 o nepriznaní príspevku na domácnosť žalobcovi na rok 2019
Výrok
1.
Rozhodnutie Európskej centrálnej banky (ECB) z 28. januára 2019 sa zrušuje v rozsahu, v akom odmieta priznať GY príspevok na domácnosť za rok 2019.
2.
ECB je povinná nahradiť trovy konania.